19. ΝΟΜΟΘΕΤ. ΔΙΑΤΑΓΜΑ υπ’ αριθ. 4538 της 26/31 Αυγ. 1966 (ΦΕΚ Α΄ 167) Περί καθορισμού τυπικών προσόντων κατατάξεως των Εφημερίων εις μισθολογικάς κατηγορίας. Άρθρ.1.-Από της ισχύος του παρόντος οι διοριζόμενοι το πρώτον εις εφημεριακάς θέσεις ως τακτικοί εφημέριοι κατά τας περί διορισμού τακτικών εφημερίων ισχυούσας εκάστοτε διατάξεις, κατατάσσονται εις τας υπό του Α.Ν. 1369/1938 (Φ.Ε.Κ. 317-Α΄) και του Α.Ν. 536/1945 (Φ.Ε.Κ. 226 Α΄ ) προβλεπομένας μισθολογικάς κατηγορίας αναλόγως των προσόντων σπουδών των ως κάτωθι: 1.Εις την πρώτην (Α΄) μισθολογικήν κατηγορίαν: Οι έχοντες πτυχίον Θεολογικής Σχολής των Πανεπιστημίων Αθηνών ή Θεσσαλονίκης ή της Θεολογικής Σχολής Χάλκης ή ετέρας ισοτίμου Ορθοδόξου Θεολογικής Σχολής. 2.Εις την δευτέραν (Β΄) μισθολογικήν κατηγορίαν: α)Οι έχοντες πτυχίον Ανωτέρας Εκκλησιαστικής Σχολής Θεσσαλονίκης, Ανωτέρων Εκκλησιαστικών Φροντιστηρίων και των Ιεροδιδασκαλείων. β)Οι έχοντες απολυτήριον πενταταξίου ή επταταξίου ή εξαταξίου Εκκλησιαστικής ή Ιερατικής Σχολής. γ)Οι διανύσαντες το τέταρτον (Δ΄) έτος ή το τρίτον (Γ΄) έτος της Θεολογικής Σχολής των Πανεπιστημίων Αθηνών ή Θεσσαλονίκης μετ’ επιτυχή δοκιμασίαν των εφ’ όλων των μαθημάτων των Τμηματικών εξετάσεων του δευτέρου προς το τρίτον έτος. 3.Εις την τρίτην (Γ΄) μισθολογικήν κατηγορίαν: α)Οι απόφοιτοι των Κατωτέρων Εκκλησιαστικών Φροντιστηρίων του Α.Ν. 540/1945 (Φ.Ε.Κ. 230 Α΄). β)Οι διανύοντες το Β΄ έτος της Θεολογικής Σχολής των Πανεπιστημίων Αθηνών ή Θεσσαλονίκης μετ’ επιτυχή δοκιμασίαν εφ’ όλων των μαθημάτων των Τμηματικών εξετάσεων του πρώτου (Α΄) προς το Β΄ έτος. Άρθρ.2.-Οι κατά την έναρξιν της ισχύος του παρόντος διωρισμένοι εις εφημεριακάς θέσεις ως τακτικοί εφημέριοι κατατάσσονται μετ’ απόφασιν του οικείου Μητροπολιτικού Συμβουλίου εις τας υπό των Α.Ν. 1369/1938 (Φ.Ε.Κ. 317–Α΄) και 536/1945 (Φ.Ε.Κ. 226–Α΄) προβλεπομένας μισθολογικάς κατηγορίας ως κάτωθι: 1.Εις την πρώτην (Α΄) μισθολογικήν κατηγορίαν: Οι έχοντες ή αποκτώντες πτυχίον της Θεολογικής Σχολής των Πανεπιστημίων Αθηνών ή Θεσσαλονίκης ή της Θεολογικής Σχολής Χάλκης ή ετέρας ομοιοβάθμου Ορθοδόξου Θεολογικής Σχολής ή οι έχοντες πτυχίον οιασδήποτε Πανεπιστημιακής Σχολής ή άλλης ισοτίμου τοιαύτης. 2.Εις την δευτέραν (Β΄) μισθολογικήν κατηγορίαν: α)Οι εγγεγραμμένοι εις το τέταρτον ή τρίτον έτος της Θεολογικής Σχολής των Πανεπιστημίων Αθηνών ή Θεσσαλονίκης ή άλλης Σχολής των Πανεπιστημίων, έχοντες περατώσει επιτυχώς τας τμηματικάς εξετάσεις εφ’ όλων των μαθημάτων του δευτέρου (Β΄) προς το τρίτον έτος. β)Οι πτυχιούχοι της Ριζαρείου Εκκλησιαστικής Σχολής ή των πενταταξίων Ιερατικών Σχολών. γ)Οι πτυχιούχοι των επταταξίων Εκκλησιαστικών σχολών και οι πτυχιούχοι των Ανωτέρων Εκκλησιαστικών Φροντιστηρίων και των Ιεροδιδασκαλείων. δ)Οι επί δεκαετίαν τουλάχιστον υπηρετήσαντες ως τοποτηρηταί ή πρωτοσύγκελλοι ή Γραμματείς Ιερών Μητροπόλεων και Επισκοπών ως και οι εξ αυτών έχοντες υπερεικοσιπενταετή εφημεριακήν υπηρεσίαν, ανεξαρτήτως χρόνου υπηρεσίας των ως Τοποτηρητών ή Πρωτοσυγκέλλων. ε)Οι απόφοιτοι Γυμνασίων ή πολυταξίων Διδασκαλείων Δημοτικής Εκπαιδεύσεως. ς)Εφημέριοι απόφοιτοι Γυμνασίων κατέχοντες πτυχίον Κατωτέρου Εκκλησιαστικού ή Ιερατικού Φροντιστηρίου παντός τύπου ή κατέχοντες πτυχίον Εκκλησιαστικών προπαρασκευαστικών σχολών παντός τύπου ή ενδεικτικόν προαγωγής της καταργηθείσης Προπαρασκευαστικής Εκκλησιαστικής Σχολής Βουλιαγμένης. ζ)Εφημέριοι απόφοιτοι Δημοσίων Μέσων Εμπορικών Σχολών ή άλλων Μέσων Σχολών κατέχοντες πτυχίον Κατωτέρων Εκκλησιαστικών ή Ιερατικών Φροντιστηρίων ή Εκκλησιαστικών Προπαρασκευαστικών σχολών παντός τύπου. η)Εφημέριοι υπηρετούντες ως δημοδιδάσκαλοι κατέχοντες και πτυχίον Εκκλησιαστικών Προπαρασκευαστικών Σχολών παντός τύπου ή κατωτέρων Εκκλησιαστικών ή Ιερατικών Φροντιστηρίων παντός τύπου. θ)Εφημέριοι απόφοιτοι της διταξίου Εκκλησιαστικής Σχολής Άρτης. 3.Εις την Γ΄ μισθολογικήν κατηγορίαν: α)Οι απόφοιτοι των δυνάμει του Α.Ν. 540/1945 λειτουργησάντων Κατωτέρων Εκκλησιαστικών Φροντιστηρίων. β)Οι έχοντες απολυτήριον των τέως Ελληνικών σχολείων ή αντιστοίχων τάξεων των Γυμνασίων και έχοντες πτυχίον Εκκλησιαστικού ή Ιερατικού Φροντιστηρίου παντός τύπου, ή ενδεικτικόν προαγωγής τάξεώς τινος Εκκλησιαστικής Σχολής. (Αντί για τη σελ.111(γ)  Σελ.111(δ) Τεύχος 761-Σελ.135 Μισθοδοσία Ιερέων-Ενοριακή Εισφορά 33.Β.β.19 γ)Οι απόφοιτοι Εκκλησιαστικών Προπαρασκευαστικών Σχολών παντός τύπου, ανεξαρτήτως γραμματικών γνώσεων. 4.Εις την Δ΄ κατηγορίαν: Πάντες οι εφημέριοι οι μη συγκεντρούντες τα προσόντα των Α΄, Β΄ και Γ΄ μισθολογικών κατηγοριών. 5.Κατά τον καθορισμόν της προσαυξήσεως πολυετούς υπηρεσίας, υπολογίζεται και η υπηρεσία, ην διήνυσεν ο Εφημέριος ως Διάκονος.

[Source: greek_legal_code_raptarchis | Tokens: 4368]